CELEX: 32011R0151
Language: lv
Date: 2011-02-18
Title: Komisijas Regula (ES) Nr. 151/2011 ( 2011. gada 18. februāris ), ar ko groza Eiropas Parlamenta un Padomes Regulas (EK) Nr. 854/2004 I pielikumu attiecībā uz saimniecībā audzētiem medību dzīvniekiem  Dokuments attiecas uz EEZ

19.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 46/17
            
         KOMISIJAS REGULA (ES) Nr. 151/2011
   (2011. gada 18. februāris),
   ar ko groza Eiropas Parlamenta un Padomes Regulas (EK) Nr. 854/2004 I pielikumu attiecībā uz saimniecībā audzētiem medību dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 17. panta 1. punktu,
   tā kā:
   
               (1)
            
            
               Regulā (EK) Nr. 854/2004 ir paredzēti īpaši noteikumi par lietošanai pārtikā paredzētu dzīvnieku izcelsmes produktu oficiālās kontroles organizēšanu.
            
         
               (2)
            
            
               Regulas (EK) Nr. 854/2004 I pielikuma IV sadaļas VII nodaļā ir noteiktas īpašas prasības par oficiālām kontrolēm attiecībā uz saimniecībā audzētiem medību dzīvniekiem un saimniecībā audzētu medību dzīvnieku gaļu. Saskaņā ar vienu no šīm prasībām saimniecībā audzētiem medību dzīvniekiem un saimniecībā audzētu medību dzīvnieku gaļai ir jāpievieno sertifikāts, kas atbilst vienam no minētās sadaļas X nodaļā norādītajiem paraugiem.
            
         
               (3)
            
            
               Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (2), ir paredzēts, ka pārtikas apritē iesaistītie tirgus dalībnieki drīkst izcelsmes vietā ar kompetentās iestādes atļauju kaut saimniecībā audzētus zaķveidīgos un nagaiņus, ja ir izpildīti konkrēti nosacījumi. Jo īpaši šajos nosacījumos cita starpā ir paredzēts, ka kopā ar nokautajiem dzīvniekiem kautuvē jānogādā pārtikas apritē iesaistītā tirgus dalībnieka, kas audzējis dzīvnieku, apliecinājums un apliecība, ko izdevis un parakstījis valsts pilnvarots veterinārārsts vai apstiprināts veterinārārsts. Ar apliecību, ko izdevis un parakstījis valsts pilnvarots veterinārārsts vai apstiprināts veterinārārsts, cita starpā apliecina pareizu dzīvnieka kaušanu un asiņu notecināšanu, kā arī kaušanas laiku un dienu.
            
         
               (4)
            
            
               Ar Regulu (EK) Nr. 853/2004, kas grozīta ar Komisijas Regulu (ES) Nr. 150/2011 (3), noteiktos gadījumos atļauj iekļaut apliecību par pareizu dzīvnieka kaušanu un asiņu notecināšanu, kā arī kaušanas laiku un dienu pārtikas apritē iesaistītā tirgus dalībnieka izsniegtajā apliecinājumā.
            
         
               (5)
            
            
               Šādos gadījumos ir lietderīgi noteikt, ka valsts pilnvarots veterinārārsts vai apstiprināts veterinārārsts regulāri pārbauda to personu darbu, kuri veic dzīvnieku kaušanu un atasiņošanu. Tāpēc attiecīgi jāgroza Regulas (EK) Nr. 854/2004 I pielikuma IV sadaļas VII nodaļa.
            
         
               (6)
            
            
               Turklāt Regulas (EK) Nr. 854/2004 I pielikuma IV sadaļas X nodaļas B daļā ir norādīts veselības sertifikāta paraugs dzīvniekiem, kas nokauti saimniecībā. Minētajā veselības sertifikāta paraugā ir arī iekļauti ieraksti, kas apliecina, ka kaušana un atasiņošana veikta pareizi. Gadījumiem, kad šāds apliecinājums tiek veikts pārtikas apritē iesaistītā tirgus dalībnieka izsniegtajā apliecībā, ir jāparedz jauns veselības sertifikāta paraugs.
            
         
               (7)
            
            
               Tāpēc attiecīgi jāgroza Regula (EK) Nr. 854/2004.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 854/2004 I pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 139, 30.4.2004., 206. lpp.
   
      (2)  OV L 139, 30.4.2004., 55. lpp.
   
      (3)  Sk. šo 14. lpp. OV.
   
      PIELIKUMS
      Regulas (EK) Nr. 854/2004 I pielikuma IV sadaļu groza šādi.
      
                  1.
               
               
                  Regulas VII nodaļas A daļu groza šādi:
                  
                              a)
                           
                           
                              4. punktu aizstāj ar šādu punktu:
                              
                                          “4.
                                       
                                       
                                          Saimniecībā apskatītu dzīvu dzīvnieku kravai jāpievieno sertifikāts, kas atbilst X nodaļas A daļā norādītajam paraugam. Saimniecībā apskatītu un nokautu dzīvnieku kravai jāpievieno sertifikāts, kas atbilst X nodaļas B daļā norādītajam paraugam. Tādu dzīvnieku kravai, kas apskatīti un nokauti saimniecībā saskaņā ar Regulas (EK) Nr. 853/2004 III pielikuma III sadaļas 3.a punktu, jāpievieno sertifikāts, kas atbilst X nodaļas C daļā norādītajam paraugam.”;
                                       
                                    
                        
                              b)
                           
                           
                              pievieno šādu 5. punktu:
                              
                                          “5.
                                       
                                       
                                          Gadījumos, kad kompetentā iestāde atļauj pārtikas apritē iesaistītam tirgus dalībniekam apliecināt pareizu dzīvnieka kaušanu un asiņu notecināšanu, valsts pilnvarots veterinārārsts vai apstiprināts veterinārārsts regulāri pārbauda tās personas darbu, kura veic dzīvnieku kaušanu un atasiņošanu.”
                                       
                                    
                        
            
                  2.
               
               
                  X nodaļā pievieno šādu C daļu:
                  “C.   VESELĪBAS SERTIFIKĀTA PARAUGS SAIMNIECĪBĀ AUDZĒTIEM MEDĪBU DZĪVNIEKIEM, KAS NOKAUTI SAIMNIECĪBĀ saskaņā ar Regulas (EK) Nr. 853/2004 III pielikuma III sadaļas 3.a punktu